text: Frivillige søges
  26 januar 2012 kl. 12.12
  Frivillige søges til et nyt værested i Haderslev for sårbare og traumatiserede nydanskere.
  To institutioner i Haderslev Kommune, Verdande og Oasen, står bag værestedet, der har fået navnet OvenPå.
  De frivillige skal hjælpe nydanskerne med breve til og fra det offentlige, brug af computere, danskundervisning og fysisk træning samt arrangere udflugter.
  Værestedet drives i samarbejde med Dansk Flygtningehjælp.
  Torsdag eftermiddag er der informationsmøde for kommende frivillige på værestedet i Lavgade 5 i Haderslev.
  